Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat ilmastonmuutosta koskevan puitesopimuksen osapuolten kolmanteen konferenssiin liittyvät toimenpiteet (Kioto, 1997) (AKT-EU/2064/97/lopull.)



Virallinen lehti nro C 308 , 09/10/1997 s. 0057 - 0058



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat ilmastonmuutosta koskevan puitesopimuksen osapuolten kolmanteen konferenssiin liittyvät toimenpiteet (Kioto, 1997) (AKT-EU/2064/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. palauttaa mieliin ilmastonmuutosta koskevan puitesopimuksen osapuolten ensimmäisen konferenssin, joka pidettiin Berliinissä 28. maaliskuuta 7. huhtikuuta 1995 ja jossa osapuolet sopivat pöytäkirjan tai muun oikeudellisen välineen neuvottelemisesta, jolla tähdätään asetettujen tavoitteiden saavuttamiseen, eli kasvihuoneilmiötä aiheuttavien kaasupäästöjen vähentämiseen liitteessä 1 mainituissa maissa sovituissa määräajoissa (esimerkiksi 2005, 2010, 2020), ja joka voitaisiin hyväksyä osapuolten kolmannessa konferenssissa, joka pidetään joulukuussa 1997 Kiotossa, B. ottaa huomioon Yhdistyneiden kansakuntien yleiskokouksen kesäkuussa 1997 pidettävän erityisistunnon Agenda 21:stä, C. palauttaa myös mieliin Pienten saarivaltioiden liiton (AOSIS) pöytäkirjaa koskevat esitykset, joissa ehdotetaan vuoden 1990 hiilidioksidipäästöjen vähentämistä 20 prosentilla vuoteen 2005 mennessä ja jonka periaatteen AKT-EU-edustajakokous on hyväksynyt Dakarissa tammi/helmikuussa 1995 hyväksytyssä päätöslauselmassa, D. on tyytyväinen puheenjohtajavaltio Alankomaiden ponnisteluihin ilmastonmuutoksesta käytävän keskustelun edistämiseksi ja katsoo, että Euroopan unionin ympäristöministerien neuvoston maaliskuussa 1997 pidetyn kokouksen tulokset ovat suuri askel oikeaan suuntaan; korostaa kuitenkin, että neuvoston päätelmät ovat aiheettomia siltä osin, kuin: yhtään tavoitetta ei ole asetettu päästöjen vähentämisestä vuoteen 2005 mennessä yhtään erityisesti hiilidioksidia koskevaa tavoitetta ei ole asetettu (niin sanotun "koristrategian" hyväksi) HCF, PFC ja SF6 on jätetty ulkopuolelle päästöjen vähentämistavoitteiden ehtona on oikeudellisesti sitovien strategioiden ja toimenpiteiden hyväksyminen Kiotossa, E. katsoo, että tämä tavoite on hyvin kaukana AOSIS:n esityksistä ja että ympäristöministerien neuvoston maaliskuussa 1997 hyväksymät päätelmät on täten nähtävä ehdottomana vähimmäisedellytyksenä, F. kiinnittää huomiota AKT-maiden yleensä ja aivan etenkin pienten saarivaltioiden erityiseen haavoittuvuuteen ilmastonmuutoksen alalla; 1. Kehottaa neuvostoa ja komissiota toteuttamaan kaikki mahdolliset toimenpiteet, jotta ilmastonmuutoksesta tehdyn puitesopimuksen allekirjoittajat voivat hyväksyä kasvihuoneilmiötä aiheuttavien kaasupäästöjen vähentämisen 15 prosentilla vuoden 1990 tasosta osapuolten kolmannessa konferenssissa Kiotossa joulukuussa 1997; 2. Kehottaa neuvostoa myöntämään, että kyseinen vähentäminen on ehdoton vähimmäisedellytys, ja tekemään kaiken mahdollisen, jotta vuoden 1990 hiilidioksidipäästöjä onnistuttaisiin vähentämään 20 prosentilla vuoteen 2005 mennessä; 3. Pyytää neuvostoa hyväksymään esitetyt tavoitteet neuvottelupohjaksi ilmastoyleissopimuksen osalta ja pitämään niitä Euroopan unionin vakaina sitoumuksina päästöjen vähentämiskysymyksessä; 4. Kehottaa Euroopan unionin jäsenvaltioita ja AKT-maita tekemään kaikkensa kesäkuussa 1997 pidettävässä Yhdistyneiden kansakuntien yleiskokouksen erityisistunnossa varmistaakseen, että kokouksessa hyväksyttävässä poliittisessa julistuksessa korostetaan tarvetta saada aikaan sitova pöytäkirja, jossa on asetettu korkealle päästöjen vähentämistä koskevat tavoitteet sekä sellaiset tarkat määräajat ja toimenpiteet, joiden avulla tavoitteet voidaan saavuttaa ilmastonmuutosta koskevan puitesopimuksen osapuolten kolmannessa konferenssissa; 5. Kehottaa neuvostoa toteuttamaan konkreettisia toimenpiteitä, mukaan lukien hiilidioksidi/energiaveron, kasvihuoneilmiötä aiheuttavien kaasupäästöjen vähentämiseksi; 6. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.